Κατάλογος των εγκεκριμένων πιστωτικών ιδρυμάτων στην Ισλανδία, το Λιχτενστάιν και τη Νορβηγία σύμφωνα με το άρθρο 3 παράγραφος 7 της οδηγίας 77/780/ΕΟΚ (97/C 178/03)

Γενικά

Σύμφωνα με τα άρθρα 3 παράγραφος 7 και 10 παράγραφος 2 (1) της πρώτης οδηγίας 77/780/ΕΟΚ του Συμβουλίου της 12ης Δεκεμβρίου 1977 περί του συντονισμού των νομοθετικών, κανονιστικών και διοικητικών διατάξεων που αφορούν την ανάληψη και την άσκηση της δραστηριότητας πιστωτικού ιδρύματος (2) η Επιτροπή οφείλει να καταρτίζει και να δημοσιεύει κατάλογο όλων των εγκεκριμένων πιστωτικών ιδρυμάτων στα κράτη μέλη. Σύμφωνα με την παράγραφο 6 στοιχείο β) του πρωτοκόλλου 1 της συμφωνίας για τον ΕΟΧ, τα πραγματικά περιστατικά, οι διαδικασίες, οι αναφορές και τα παρόμοια δημοσιεύονται στην Επίσημη Εφημερίδα των Ευρωπαϊκών Κοινοτήτων, στις περιπτώσεις που επιβάλλεται η δημοσίευση των αντίστοιχων πληροφοριών για τα κράτη μέλη της ΕΚ.

Αυτή είναι η δεύτερη περίπτωση στην οποία η Μόνιμη Επιτροπή των κρατών ΕΖΕΣ συμμορφούται με την προαναφερθείσα απαίτηση, σύμφωνα με την παράγραφο 6 στοιχείο β) του πρωτοκόλλου 1 της συμφωνίας για τον ΕΟΧ και το άρθρο 1 παράγραφος 1 στοιχείο β) του πρωτοκόλλου 1 της συμφωνίας για τη σύσταση μόνιμης επιτροπής των κρατών ΕΖΕΣ. Ο κατάλογος που δημοσιεύεται στο παράρτημα της παρούσας ανακοίνωσης αντικατοπτρίζει την κατάσταση που επικρατούσε στις 31 Δεκεμβρίου 1995. Όσον αφορά το περιεχόμενο του καταλόγου, την ενημέρωσή του και την ταξινόμηση των πιστωτικών ιδρυμάτων σε αυτόν κατά κατηγορίες γίνεται αναφορά στον αντίστοιχον κατάλογο που δημοσίευσε η Επιτροπή (ΕΕ αριθ. C 156 της 7. 6. 1994, σ. 1) και στις εξηγήσεις που περιέχονται στο πρώτο μέρος του, στις γενικότητες. Κατά τον ίδιο τρόπο, επεξηγηματικά σχόλια υπάρχουν στα διάφορα ανά χώρα μέρη του εγγράφου.

Ο παρών κατάλογος συντάχθηκε από τη Μόνιμη Επιτροπή των κρατών ΕΖΕΣ βάσει πληροφοριών που προσέφεραν τα αντίστοιχα κράτη της ΕΖΕΣ. Δεν έχει καμία νομική ισχύ ούτε αποφέρει νομικά δικαιώματα. Εάν ένα μη εγκεκριμένο ίδρυμα περιλαμβάνεται στον κατάλογο, τούτο δεν έχει καμία συνέπεια για τη νομική κατάστασή του. Παρομοίως εάν ένα εγκεκριμένο ίδρυμα παραλείπεται κατά λάθος τούτο δεν επηρεάζει καθόλου την ισχύ της άδειας λειτουργίας του.

ΙΣΛΑΝΔΙΑ

1. Εμπορικές τράπεζες και τράπεζες καταθέσεων ταμιευτηρίων (vi sskiptabankar og sparisjσ sir)

Οι δραστηριότητες των εμπορικών τραπεζών και τραπεζών καταθέσεων ταμιευτηρίου αφορούν τη φύλαξη και επένδυση χρημάτων, τη μεταφορά κεφαλαίων, το εμπόριο σε χρεόγραφα και άλλες υπηρεσίες που κατά κανόνα συνδέονται με τις συναλλαγές του είδους αυτού. Μόνον οι εμπορικές τράπεζες και οι τράπεζες καταθέσεων ταμιευτηρίου και ορισμένα ιδρύματα με ειδική άδεια από το νόμο μπορούν να δέχονται καταθέσεις από το κοινό προς φύλαξη και επένδυση.

α) Εμπορικές τράπεζες (vi sskiptabankar)

Οι εμπορικές τράπεζες χωρίζονται σε δύο κατηγορίες. Τις εμπορικές τράπεζες που ανήκουν στο κράτος, δηλαδή κρατικές εμπορικές τράπεζες και τις εμπορικές τράπεζες που ανήκουν σε μετοχικές εταιρείες.

Η σύσταση εμπορικής τραπέζης υπό μορφή μετοχικής εταιρείας απαιτεί ελάχιστο κεφάλαιο 5 εκατομμυρίων Ecu.

Μετοχικές εταιρείες είναι εκείνες που υπάγονται στον ορισμό του νόμου περί μετοχικών εταιρειών.

β) Τράπεζες καταθέσεων ταμιευτηρίου (sparisjσ sir)

Οι τράπεζες καταθέσεων ταμιευτηρίου αποτελούν αυτοδιοικούμενα ιδρύματα. Οι ιδρυτές μιας τράπεζας καταθέσεων ταμιευτηρίου, δηλαδή οι εγγυητές του κεφαλαίου της, δεν μπορεί να είναι λιγότεροι από 30 τον αριθμό, στους οποίους ανήκουν ίσα μερίδια μετοχών και οι οποίοι έχουν ίσα δικαιώματα ψήφου εκτός εάν οι διατάξεις του καταστατικού επιτρέπουν κάποια άλλη ρύθμιση. Οι εγγυητές του κεφαλαίου δεν είναι υπεύθυνοι για τις υποχρεώσεις που αναλαμβάνει η τράπεζα καταθέσεων ταμιευτηρίου πέραν του κεφαλαίου το οποίο εγγυώνται και δεν έχουν δικαιώματα επί των κερδών που απορρέουν από το λειτουργικό πλεόνασμα της τράπεζας καταθέσεων ταμιευτηρίου πέραν ενός μέγιστου ποσοστού μερίσματος εν σχέσει προς τις μετοχές του κεφαλαίου εγγυήσεως, που αποφασίζεται κατ' έτος από το ταμείο εγγυήσεων των καταθέσεων των τραπεζών καταθέσεων ταμιευτηρίου. Οι τοπικές δημοτικές αρχές διορίζουν τουλάχιστον δύο από τα πέντε μέλη του διοικητικού συμβουλίου μιας τράπεζας καταθέσεων ταμιευτηρίου.

Δεν είναι δυνατή η ίδρυση μιας τράπεζας καταθέσεων ταμιευτηρίου με εγγυημένο κεφάλαιο μικρότερο από 5 εκατομμύρια Ecu. Ο υπουργός εμπορίου μπορεί να παρακάμψει την ελάχιστη αυτή απαίτηση μετά από πρόταση της επιθεωρήσεως τραπεζών και του ταμείου εγγυήσεων των καταθέσεων των τραπεζών καταθέσεων ταμιευτηρίου. Ωστόσο, το κεφάλαιο εγγύησης δεν μπορεί να είναι, για κανένα λόγο, μικρότερο από 1 εκατομμύριο Ecu. Οι τράπεζες καταθέσεων ταμιευτηρίου που λειτουργούσαν την 1η Ιουλίου 1993 με ίδια κεφάλαια με κάτω του 1 εκατομμυρίου Ecu μπορούν να συνεχίσουν τις δραστηριότητές τους υπό τον όρο ότι τα ίδια κεφάλαιά τους δεν θα πέσουν κάτω από το επίπεδο στο οποίο ευρίσκονταν την ημερομηνία εκείνη.

2. Άλλα πιστωτικά ιδρύματα εκτός των εμπορικών τρατεζών και των τραπεζών καταθέσεων ταμιευτηρίου (a srar lαnastofnanir en vi sskiptabankar og sparisjσ sir)

Ο ορισμός ενός «πιστωτικού ιδρύματος εκτός από εμπορική τράπεζα ή τράπεζα καταθέσεων ταμιευτηρίου» περιλαμβάνει εταιρείες και ιδρύματα, εκτός από εκείνα που αναφέρονται παραπάνω στα σημεία 1.α) και 1.β), των οποίων η κύρια δραστηριότητα είναι η χορήγηση δανείων στο όνομά τους και τα οποία συγκεντρώνουν κεφάλαια προς το σκοπό αυτό μέσω της έκδοσης και πώλησης προς το κοινό ομολογιών και άλλων εξοφλητέων δανειακών μέσων, βλέπε, ωστόσο, ορισμό της εταιρείας χρηματοδοτικής μίσθωσης στο σημείο 2.β), και προσφέρουν υπηρεσίες που συνδέονται κατά κανόνα με αυτό το είδος πιστωτικών δραστηριοτήτων. Τα πιστωτικά αυτά ιδρύματα δεν μπορούν να συγκεντρώνουν καταθέσεις από το κοινό προς φύλαξη και επένδυση.

α) Ιδρύματα εκτός εταιρειών χρηματοδοτικής μίσθωσης (a srar lαnastofnanir en eignarleigufyrirtζki)

Ένα πιστωτικό ίδρυμα, εκτός εταιρείας χρηματοδοτικής μίσθωσης, που υπάγεται στον προαναφερθέντα ορισμό, μπορεί να ιδρυθεί ως μετοχική εταιρεία με ελάχιστο μετοχικό κεφάλαιο ύψους 5 εκατομμυρίων Ecu. Τα πιστωτικά ιδρύματα που λειτουργούσαν στις 30 Δεκεμβρίου 1993 δεν χρειάζεται να μεταβάλουν τη νομική τους μορφή σε μετοχική εταιρεία ενώ εκείνα που κατά την ίδια ημερομηνία λειτουργούσαν με ίδια κεφάλαια κάτω των 5 εκατομμυρίων Ecu μπορούν να συνεχίσουν τις δραστηριότητές τους υπό τον όρο ότι τα ίδια κεφάλαιά τους δεν θα πέσουν κάτω από το επίπεδο στο οποίο ευρίσκονταν στις 30 Δεκεμβρίου 1993.

β) Εταιρείες χρηματοδοτικής μίσθωσης (eignarleigufyrirtζki)

Μια εταιρεία χρηματοδοτικής μίσθωσης αποτελεί πιστωτικό ίδρυμα του οποίου κύρια δραστηριότητα είναι η χρηματοδοτική μίσθωση ανεξάρτητα από το πώς χρηματοδοτείται. Οι εταιρείες χρηματοδοτικής μίσθωσης ιδρύονται ως μετοχικές εταιρείες με ελάχιστο μετοχικό κεφάλαιο 1 εκατομμυρίου Ecu. Οι εταιρείες χρηματοδοτικής μίσθωσης που στις 30 Δεκεμβρίου 1993 λειτουργούσαν με ίδια κεφάλαια κάτω του 1 εκατομμυρίου Ecu μπορούν να συνεχίσουν τις εργασίες τους υπό τον όρο ότι τα ίδια κεφάλαιά τους δεν θα πέσουν κάτω από το επίπεδο στο οποίο ευρίκονταν στις 30 Δεκεμβρίου 1993.

ΛΙΧΤΕΝΣΤΑΪΝ

Η δραστηριότητα των τραπεζών και των άλλων πιστωτικών ιδρυμάτων στο Λιχτενστάιν διέπεται από το νόμο 1992/108 της 21ης Οκτωβρίου 1992 (Gesetz vom 21. Oktober 1992 όber die Banken und Finanzgesellschaften). Εξάλλου, οι τράπεζες και τα άλλα πιστωτικά ιδρύματα είναι μετοχικές εταιρείες (Aktiengesellschaften) ιδιωτικού δικαίου και διέπονται από τις διατάξεις του νόμου 1926/4 της 20ής Ιανουαρίου 1926 για τα φυσικά πρόσωπα και τις εταιρείες. Επιπλέον, η Liechtensteinische Landesbank Aktiengesellschaft πρέπει, να συμμορφώνεται με τις διατάξεις του νόμου της 21ης Οκτωβρίου 1992 (1992/109) που έχει θεσπιστεί ειδικά γι' αυτήν.

1. Τράπεζες (banken)

Οι τράπεζες είναι ετερόρρυθμες κατά μετοχάς εταιρείες με μετοχικό κεφάλαιο ύψους τουλάχιστον 10 εκατ. CHF. Έχουν τη δυνατότητα να δέχονται καταθέσεις και άλλα επιστρεπτέα κεφάλαια καθώς και να παρέχουν υπηρεσίες διατήρησης τίτλων. Η Liechtensteinische Landesbank Aktiengesellschat (της οποίας ο κυριότερος μέτοχος είναι η κυβέρνηση του Πριγκιπάτου του Λιχτενστάιν) διαθέτει το αποκλειστικό δικαίωμα όσον αφορά το άνοιγμα λογαριασμών καταθέσεων ταμιευτηρίου που φέρουν την εγγύηση του κράτους καθώς και την έκδοση μεσοπρόθεσμων ομολογιών για τις οποίες ισχύει η ίδια εγγύηση. Σε γενικές γραμμές, η δραστηριότητα των τραπεζών περιλαμβάνει εκτός από τη χορήγηση δανείων σε ένα απροσδιόριστο αριθμό δανειοληπτών, όλες τις κατηγορίες δραστηριοτήτων εκτός ισολογισμού καθώς και την έκδοση τίτλων και την παροχή συναφών υπηρεσιών.

2. Άλλα πιστωτικά ιδρύματα

Οι χρηματοπιστωτικές εταιρείες είναι ετερόρρυθμες κατά μετοχάς εταιρείες που διαθέτουν μετοχικό κεφάλαιο τουλάχιστον 2 εκατ. CHF. Οι χρηματοπιστωτικές εταιρείες χορηγούν δάνεια, διενεργούν πράξεις εκτός ισολογισμού όλων των τύπων, εκδίδουν τίτλους και παρέχουν συναφείς υπηρεσίες. Αυτές οι εταιρείες δεν έχουν δικαίωμα να παρέχουν υπηρεσίες διατήρησης τίτλων ούτε να δέχονται καταθέσεις και άλλα επιστρεπτέα κεφάλαια ούτε επίσης να εκδίδουν τίτλους για λογαριασμό τους.

ΝΟΡΒΗΓΙΑ

1. Εμπορικές τράπεζες (forretningsbanker)

Οι εμπορικές τράπεζες αποτελούν ανώνυμες εταιρείες (aksjeselskaper) εκτός από την τράπεζα ταχυδρομείων (Norges Postbank) που αποτελεί χωριστή κρατική επιχείρηση ιδρυθείσα σύμφωνα με το νόμο περί ταχυδρομικής τραπέζης, αριθ. 51 της 5ης Ιουνίου 1992. Η ταχυδρομική τράπεζα υπάγεται στην εποπτεία της Επιτροπής Τραπεζικών Θεμάτων, Ασφαλιστικών Θεμάτων, και Χρεογράφων της Νορβηγίας (Kredittilsynet).

Οι εμπορικές τράπεζες δικαιούνται και είναι υποχρεωμένες να συμπεριλαμβάνουν τον όρο «bank» στην επωνυμία τους. Κανένας άλλος φορέας εκτός των τραπεζών καταθέσεων ταμιευτηρίου δεν μπορούν να τον μεταχειρίζεται. Η νομοθεσία που ισχύει κατά κύριο λόγο για τις εμπορικές τράπεζες είναι ο νόμος περί εμπορικών τραπεζών, αριθ. 1 της 24ης Μαΐου 1961 και ο νόμος περί χρηματοδοτικής δραστηριότητας και χρηματοπιστωτικών ιδρυμάτων, αριθ. 40 της 10ης Ιουνίου 1988.

Οι εμπορικές τράπεζες έχουν την άδεια να συγκεντρώνουν καταθέσεις και να προσφέρουν γενικές τραπεζικές υπηρεσίες.

2. Τράπεζες καταθέσεων ταμιευτηρίου (sparebanker)

Οι τράπεζες καταθέσεων ταμιευτηρίου αποτελούν αυτοδιοικούμενα ιδρύματα τα οποία είναι οργανωμένα βάσει του νόμου περί τραπεζών καταθέσεων ταμιευτηρίου. Η νομοθεσία που κυρίως ισχύει για τις τράπεζες καταθέσεων ταμιευτηρίου είναι ο νόμος περί τραπεζών καταθέσεων ταμιευτηρίου, αριθ. 1 της 24ης Μαΐου 1991 και ο νόμος περί χρηματοδοτικής δραστηριότητας και χρηματοπιστωτικών ιδρυμάτων, αριθ. 40 της 10ης Ιουνίου 1988.

Οι τράπεζες καταθέσεων ταμιευτηρίου δικαιούνται και είναι υποχρεωμένες να συμπεριλαμβάνουν τον όρο «sparebanker» στην επωνυμία τους. Κανείς άλλος εκτός των εμπορικών τραπεζών δεν δικαιούνται να μεταχειρίζεται τον όρο «bank». Οι τράπεζες καταθέσεων ταμιευτηρίου έχουν την άδεια να συγκεντρώνουν καταθέσεις και να προσφέρουν γενικές τραπεζικές υπηρεσίες.

3. Εταιρείες χρηματοδότησης

και

4. Κτηματικές εταιρείες

Οι εταιρείες χρηματοδότησης (finansieringsforetak) και οι κτηματικές εταιρείες (Kredittforetak) μπορούν να λάβουν τη μορφή μετοχικής εταιρείας (aksjeselskaper), ιδρύματος (stiftelse), ένωσης πιστοληπτών (kredittforening) και υποθηκικών ενώσεων (hypotekforening).

Η νομοθεσία που κυρίως ισχύει για τις εταιρείες χρηματοδότησης και τις κτηματικές εταιρείες είναι ο νόμος περί χρηματοδοτικών δραστηριοτήτων και χρηματοπιστωτικών ιδρυμάτων, αριθ. 40 της 10ης Ιουνίου 1988.

Οι εταιρείες χρηματοδότησης μπορούν να αναλάβουν χρηματοδοτικές δραστηριότητες οριζόμενες ως η χορήγηση, η διαμεσολάβηση, η παροχή εγγυήσεων για πιστώσεις ή η συμμετοχή κατ' άλλον τρόπο στη χρηματοδότηση δραστηριοτήτων εκτός από τις δικές τους.

Οι κτηματικές εταιρείες είναι οργανισμοί που σύμφωνα με τις διατάξεις του καταστατικού τους χρηματοδοτούν τη δανειοδοτική τους δραστηριότητα κυρίως μέσω της έκδοσης ομολογιών.

(1) Το άρθρο 10 παράγραφος 2 δεν ισχύει στο πλαίσιο του ΕΟΧ.

(2) ΕΕ αριθ. L 322 της 17. 12. 1977, σ. 30.

ANEXO - BILAG - ANHANG - ΠΑΡΑΡΤΗΜΑ - ANNEX - ALLEGATO - BIJLAGE - ANEXO - LIITE - BILAGA

ISLANDIA - ISLAND - ISLAND - ΙΣΛΑΝΔΙΑ - ICELAND - ISLANDE - ISLANDA - IJSLAND - ISLANDIA - ISLANTI - ISLAND

>ΘΕΣΗ ΠΗΝΑΚΑ>

ΛΙΧΤΕΝΣΤΑΪΝ

1. Τράπεζες (banken)

Bank in Liechtenstein AG

Herrengasse 12

9490 Vaduz

Centrum Bank AG

Heiligkreuz 8

9490 Vaduz

Liechtensteinische Landesbank AG

Stδdtle 44

9490 Vaduz

Neue Bank AG

Kirchstraίe 8

9490 Vaduz

Verwaltungs- und Privat-Bank AG

Im Zentrum

9490 Vaduz

2. Άλλα πιστωτικά ιδρύματα

LGT Finanz AG

Herrengasse 12

9490 Vaduz

Express-Finanz-AG

Reberastraίe 5

9494 Schaan

Serica Vermφgensverwaltung und Finanzanstalt

Postfach 725

9490 Vaduz

NORUEGA - NORGE - NORWEGEN - ΝΟΡΒΗΓΙΑ - NORWAY - NORVΘGE - NORVEGIA - NOORWEGEN - NORUEGA - NORJA - NORGE

>ΘΕΣΗ ΠΗΝΑΚΑ>